Gèthèk

Gèthèk yaiku sijining rakitan barang kang sabanjuré bisa ngambang lan bisa ditumpangi ing banyu. Gèthèk dadi cikal bakalé prau, yaiku dadi wujud prau kang paling sedherhana yaiku barang kumambang kang bisa ditumpangi saéngga ora jelas aran lan pigunan-pigunan saka pérangané.

Lumrahé gèthèk digawé saka barang-barang kang bisa ngambang banjur ditata lan ditalèni siji lan sijiné saéngga dadi amba lan ora njilem nalika ditumpaki, kaya ta kayu, drim, pring. Lumrahé gèthèk ora migunaké mesin.

Gèthèk ing tembang macapat
Tembang megatruh kang kawentar lan lumrahé dadi tuladha ing piwulangan, yaiku saka  Babad Tanah Jawi anggitan Ki Yasadipura, nyaritakaké nalika Jaka Tingkir budhal menyang Pajang.

sigra milir sang gèthèk sinangga bajul
kawan dasa kang njagèni
ing ngarsa miwah ing pungkur
tanapi ing kanan kéring
kang gèthèk lampahnya alon

Kategori:Prau
Kategori:Transportasi